תלאסומדון

תלאסומדון (שם מדעי: Thalassomedon; משמעות השם מיוונית: "thalassa" - ים, "medon" - רודן. כלומר: "רודן ימי") הוא סוג של זוחל ימי מסדרת הפלזיוזאוריה שהשתייך למשפחת האלאסמוזאוריים שחי בסופו של הקרטיקון לפני 95 מיליון שנה. המאובנים של יצור זה התגלו ב-1943 בין קולורדו למונטנה וקיבלו שם בידי החוקר סמואל פול וולס. מאובני היצור נמצאים במוזיאונים ברחבי ארצות הברית.

היצור, שנחשב תחילה לקרובו האלאסמוזאורוס, קיבל את שמו עקב ממדיו הגדולים והיה המין הגדול ביותר במשפחתו: אורכו המשוער הגיע ל-10.86 מטר וייתכן שהיה גדול עוד יותר - עד 11.5 מטר. הצוואר הכיל מעל 6 חוליות ואורכו היה 5.2 מטר, מחצית מאורך היצור. אורך הסנפירים 1.5–2 מטר. אורך הגולגולת הגיע ל-47 סנטימטר והיא הייתה צרה ומלאה בשיניים מחודדות שפנו החוצה ועזרו ללכוד דגים. באזור הבטן התגלו גסטרוליתים ששימשו לעיכול או כזבורית.

קישורים חיצוניים

בעלי חיים שתוארו ב-1943
טקסונים שתוארו בידי סמואל פול ולס
אלאסמוזאוריים
בעלי חיים שחיו בקרטיקון עליון באמריקה הצפונית
פלזיוזאורים שחיו בקרטיקון באמריקה הצפונית
מאובני טקסונים שתוארו ב-1943
ארצות הברית: מאובנים